

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ**

**ՆԱԽԱՐԱՐԻ ՏԵՂԱԿԱԼ**

Երևան-0010, Հանրապետության հր. Կառավարական տուն 3

**№ ՆՄ/14.1/19166-2024**

ՀՀ Կոտայքի մարզի Բյուրեղավան համայնքի

ղեկավար Հ. Բալասյանին

*Ի պատասխան Ձեր 31.05.2024թ.*

*№* *Ե-867/24 գրության*

Հարգելի´ պարոն Բալասյան

Ձեր կողմից բարձրացված հարցը քննարկվել է ՀՀ տարածքային կառավարման և ենթակառուցվածքների նախարարությունում, ինչի արդյունքում հայտնում ենք հետևյալը.

գրությամբ նկարագրվել է մի իրավիճակ, երբ նիստը մեկնարկել է ավագանու գրանցված 11 անդամներով (օրենքով սահմանված 15-ից), նիստի ընթացքում ավագանու ներկա անդամների թվաքանակը նվազել է 5-ով, այնուհետև՝ ավելացել 1-ով:

Այս իրավիճակում մեր գնահատմամբ էական փաստը ոչ թե այն է, որ ավագանու օրակարգի այս կամ այն հարցին ավագանու կողմ քվեարկած անդամների թվաքանակը 7-ն է, այլ այն, որ այդ հարցերի վերաբերյալ ավագանու կողմ, դեմ, ձեռնպահ քվեարկած անդամների թվաքանակը պետք է լինի 8-ից ոչ պակաս, այլապես կխախտվի «Տեղական ինքնանակառավարման մասին» օրենքի 64-րդ հոդվածի 3-րդ մասի կարգավորումը, այն է՝ «Ավագանու նիստն իրավազոր է, եթե նիստին ներկա է ավագանու անդամների՝ օրենքով սահմանված թվի կեսից ավելին»: Այսինքն, այն պահից ի վեր, երբ նիստին ներկա են ավագանու 8-ից պակաս անդամներ՝ նիստը համարվելու է ոչ իրավազոր և չի ունենալու որևէ հարցի շուրջ քվեարկության միջոցով որոշում ընդունելու իրավասություն:

Հարգանքով`



Ն․ Մանուկյան